《次抚松韵》
宋代·叶茵

昂藏苍髯翁，违世号独立。
女萝千丈丝，依倚忘岌岌。
有客卢疏阴，感慨百世人。
不悟女萝泉，甘为女萝亲。
猗欤山下兰，清芬传楚泽。
野蔓不可干，此道何曾息。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。